**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Ժամանակավոր կացության կարգավիճակի տրամադրում (աշխատանքային գործունեություն իրականացնելու հիմքով)։ |
| Արդյունք | Ծառայության մատուցման արդյունքում օտարերկրացին ստանում է ՀՀ տարածքում օրինական բնակության իրավունք /ժամանակավոր կացության կարգավիճակ/։ |
| Դիմումատու | ՀՀ տարածքում աշխատանքային գործունեություն իրականացնող օտարերկրացու գործատուն կամ օտարերկրացին։  |
| Ծառայության տեսակ | Ծառայությունը մատուցվում է **workpermit.am** հարթակի միջոցով բացառապես էլեկտրոնային եղանակով: |
| Ներկայացման ենթակա տեղեկատվություն | ՀՀ կառավարության 16․12․2021թ-ի թիվ 2087-Ն որոշմամբ սահմանված կարգով գործատուն նույնականանում է հարթակում և կցում իր գործունեության և օտարերկրացու վերաբերյալ փաստաթղթերի էլեկտրոնային տարբերակները։ |
| Կոնտակտային տվյալներ | Թեժ գիծ ծառայության հեռախոսահամար՝ (Զանգերի կենտրոն) **84-22**Հարթակի հետադարձ կապի հեռախոսահամարներ՝ **+(374) 11 275 009, +(374) 11 275 010։**Էլ․ փոստ՝ **workpermit@gov.am։** |
| Գործընթաց | Գործընթացը սկսվում է հարթակում գործատուի նույնականացմամբ, այնուհետև կցվում են համապատասխան փաստաթղթերը և հարթակի միջոցով ինքնաշխատ իրականացվում է վարույթը, որին մասնակցում են նաև հարթակից հասանելիություն ունեցող գերատեսչությունները։Վարույթի ավարտին կայացվում է համապատասխան որոշում, որը կցվում է հարթակում և դիմումատուն ծանուցվում է վարույթի ընթացքի վերաբերյալ հարթակի միջոցով, ինչպես նաև հարթակն ինքնաշխատ եղանակով որոշումը ուղարկում է դիմումատուի էլ․ փոստին։Կացության կարգավիճակ տրամադրելու դեպքում տպագրվում է կացության կարգավիճակը հավաստող փաստաթուղթը, որը դիմումատուն հետագայում ստանում է Վազգեն Սարգսյան 3 հասցեում գործող հանրային ծառայությունների միասնական գրասենյակից։ Հարթակի միջոցով դիմումը ստանալու օրվանից 30 օրվա ընթացքում։ |
| Ծառայության վճար | «Պետական տուրքի մասին» օրենքի 14-րդ հոդվածի համաձայն պետական տուրքը կազմում է **105 000 ՀՀ դրամ,**ԱՄՆ քաղաքացիների դեպքում՝ **85 000 ՀՀ դրամ**,Հինգ տարվա ընթացքում կրկին տալու կամ երկարացնելու դեպքում՝ **1000-ական ՀՀ դրամ։** |
| Վճարում | Հարթակ է ներբեռնվում պետական տուրքի անդորրագրի սկանավորված տարբերակը, վճարում կատարողն ինքն է ընտրում վճարման եղանակը։(90005162111100) |
| Կարգավորումներ | «Օտարերկրացիների մասին» օրենք,ՀՀ կառավարության 16․12․2021թ-ի թիվ 2087-Ն որոշում։ «Պետական տուրքի մասին» օրենք,ՀՀ կառավարության 29․03․2019թ-ի թիվ 300-Ն որոշում։ |
| Բողոքարկման ընթացակարգ | Քաղաքացին բողոք ներկայացնում է վերադասության կարգով՝ գրավոր, ինչպես նաև դատական կարգով՝ օրենսդրությամբ սահմանված ժամկետներում։ |